hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Անցյալ տարի մայիսի 5-ին հիվանդանոցի խցերից մեկում Հայկ Գալստյանը փորձել էր կախվել սավանի օգնությամբ, ապա կարել էր աչքերը: Նա հանցագործության մասին հաղորդում էր ներկայացրել ՀՔԾ ընդդեմ Արտակ Սարգսյանի և նրա աշխատակիցների, որին երկար ժամանակ պատշաճ ընթացք չէր տրվում:
Արտակ Սարգսյանը հակակոռուպցիոն կոմիտեի նախագահ, նախկինում ՀՔԾ պետ Սասուն Խաչատրյանի մորաքրոջ որդին է:
Թեւ համապատասխան տեսանյութը տարածվել էր համացանցով, իրավապահները և քրեակատարողական ծառայութունը երկար ժամանակ թաքցնում էին, թե ինչում են մեղադրվում պաշտոնյաները:
Անցյալ շաբաթ Գլխավոր դատախազությունից, պատասխանելով Forrights.am-ի հարցմանը, առանց անուններ նշելու ընդամենը հայտնել էին, որ ունեն տվյալներ, որ հիվանդանոցի պետի գիտությամբ նրա երկու աշխատողները դատապարտյալի են խոշտանգել:
Երեկ դատապարտյալ Հայկ Գալստյանի հետ հեռախոսազրույց ունեցանք: Նա մեզ հայտնեց, որ հունվարի 24-ին իրեն «վատ վիճակում» «Նուբարաշեն» քրեակատարողական հիմնարկից տեղափոխել են դատապարտյալների հիվանդանոց, սրտաբանի հսկողության տակ պահելու ուղեգրով: Սակայն հիվանդանոցի բուժբաժնի պետ Ոսկանյան Վահագը, որը, ըստ Գալստյանի, հանդիսանում է «Քրեակատարողական բժշկության կենտրոն» ՊՈԱԿ-ի պետի մտերիմը, կանխամտածված ձևով իրեն չի պապել հիվանդանոցում և դուրս է գրել:
«Ինձ առանց հիմքի ու թղթաբանության տեղափոխեցին «Նուբարաշեն» հիմնարկ:  Ես պահանջեցի «ՑեԲե»-ից, որ ինձ հայտնեն, թե ինչի հիման վրա են ինձ դուրս գրում: Ոսկանյան Վահագը ասեց՝ թուղթ չկա, տենց եմ ուզում, տենց եմ անում: Ինձ բերեցին ստեղ, անօրինական պահեցին մի սուտկա, նոր թղթաբանություն են բերում կեղծ, ու հիմնավորված չի, թե խի են ինձ դուրս գրել», — ասում է Գալստյանը:
Հայկ Գալստյանի վերաբերյալ մի քանի բուժհաստատության կողմից տրված ուղեգրեր կան:
«Նուբարաշեն» ՔԿՀ-ում հունվարի 28-ին նրա առողջական վիճակը կրկին վատացել է: Դատապարտյալին տեղափոխել են «Աստղիկ» ԲԿ: Հետազոտությունից հետո կենտրոնի  մասնագետները գրավոր ցուցում են տվել, որ դատապարտյալ Հայկ Գալստյանի նկատմամբ անհրաժեշտ է «դինամիկ հսկողություն սահմանել սրտաբանի կողմից»: Սակայն նրան կրկին չեն տարել «Դատապարտյալների հիվանդանոց» ՔԿՀ, թողնելով անօգնական վիճակում:
Ի նշան բողոքի դատապարտյալը դեղորայքի բարձր չափաբաժին է կուլ տվել և թունավորվել է:  «Ինձ տարան «Արմենիա» բժշկական կենտրոն, «ռեանիմացիա», այնտեղից էլ որ տանեն դատապարտյալների հիվանդանոց: Բայց հիվանդանոցում դա էլ հիմք չեն ընդունում: «էրեբունի» տարան, այնտեղից էլ ուղեգիր տվեցին, որ  պետք է սրտաբանի հսկողություն, ու դա էլ հիմք չընդունվեց», — պատմում է Հայկ Գալստյանը:
Ինչո՞ւ է կալանավայրերի բուժսպարկմամբ զբաղվող մարմինը՝ քրեակատարողական բժշկության կենտրոն ՊՈԱԿ-ը  հրաժարվում հիվանդ դատապարտյալների համար նախատեսված հստատություն  տեղափոխել Հայկ Գալստյանին, դատապարտելով նրան մահվան:
Ըստ դատապարտյալի, սա կանխամտածված մոտեցում է: «Քանի որ իրենք ինձ ուզում են ապացուցել, որ ոնց ուզում, տենց էլ անում են», — ասում է Հայկ Գալստյանը:
Ըստ որոշ տեղեկությունների, նա եղել է այն անձանց շրջանում, ովքեր 2010 թվականին «Կոշ» քրեակատարողական հիմնարկում ծեծի են ենթարկել Նիկոլ Փաշինյանին, որը դատապարտվել էր Մարտի 1-ի գործով:
«2010թ-ին «Կոշ» ՔԿՀ-ում դիմակավորված անձինք ինձ վրա հարձակում էին գործել: Ճիշտն ասած, երբ ես դարձա վարչապետ, հիշեցի այդ գործի մասին: Մտածում էի` հիմա այս գործով պետք է հետաքրքրվեմ, թե չհետաքրքրվեմ: Հետո մտածեցի, որ ամոթ է, հիմա էլ պիտի ասեն` սկսել է իր անձնական գործերով զբաղվել»,- պատմել էր Փաշինյանը 2020 թվականին, լրագրողների հետ հանդիպման ժամանակ:
Հայկ Գալստյանը չի բացառւմ, որ իր  նկատմամբ մշտապես դրսևորվող դաժանությունը վրեժ է կալանավայրում տեղի ունեցած այս միջադեպի համար:
«Եթե ես մահանամ, իմ մահվան պատճառը ՊՈԱԿ- ի պետն է լինելու և բուժբաժնի պետը: Իրենք միշտ ինձ հետ չունեին, ինձ ճնշել են: Ինձ բուժման իրավունքից զրկել են, գիշերը մտել են «կամերս», խուզարկել են: Ես էլ մարդ եմ, կախվել եմ, փրկել ա հերթափոխի պետ Մանոյանը, կա զեկուցագիր, կա հետաքննիչի գրություն: Սաղ փաստեր են: Իմ գործը ՀՔԾ-ն փակեց, ես դիմումով ներկայացրեցի ԱԱԾ, ԱԱԾ-ն բացեց: Հիմա իմ մահվան պատճառը ՊՈԱԿ-ի  տնօրենն ա լինելու: Վարչության պետին էլ եմ դիմում գրել», — ասում է Հայկ Գալստյանը:
Նշենք, որ քրեակատարողական ծառայությունը խոսնակ Նոնա Նավիկյանի շուրթերով հայտնել էր, որ տեղեկություններ չունեն այս դեպքից:
«Դատապարտյալների հիվանդանոցի» երկու աշխատակիցները  ներկայում կալանավորված են, իսկ պետին՝ Արտակ Սարգսյանին, ազատել են կալանքից՝ որոշում, որի դեմ դատախազը վերաքննիչ բողոք է ներկայացրել:
Նախորդ նյութը«Հադրութցիները, որ իմանում էին 9-ի համար ենք եկել, խոնարհվում էին ու ցավակցում, որ էդ ձևի կռիվ են տվել»․ Հին Թաղերի զոհերը
Հաջորդ նյութըՄԻՊ աշխատակիցներն այցելել են այն մանկապարտեզ, որտեղ երեխայի նկատմամբ վատ վերաբերմունքի դեպքեր են գրանցվել
«Նուբարաշեն» ՔԿՀ-ում դատապարտյալ է մահացել
21 օր հացադուլի մեջ․դատապարտյալը պահանջում է բուժում
Ո՞վ է պատասխան տալու դատապարտյալների առողջությունը քայքայելու համար, հիվանդ դատապարտյալը կրկին հացադուլի մեջ է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.